polyglot-tagger/wikipedia-language-snippets-filtered huggingface dataset:
అని భరతుడు ముందు లోకథర్మిని వివరించెను. స్వాభావికముగా నున్న స్థాయి వ్యభిచార్యాది భావములతో నున్నది, శుద్ధము, స్వవికల్పితవ్యామిశ్రితము, లోకప్రసిద్ధమగు వ్యవహారముచే శుద్ధము, నర్తనాద్యంగ లీలారహితము, స్వాభావికమగు బలపతన ప్రహారాద్యభినయముతో కూడినది, నానాస్త్రీ పురుషాశ్రయము నైన నాట్యమున లోకథర్మి కనిపించును.
లోకథర్మి, నాట్యధర్మి అను రెండు ధర్మములు కలవని నాట్య శాస్త్రం భరతుడు చెప్పినాడు. ఈ ధర్మములు లోకస్వభావము అనువర్తింపజేయునవి.లోకమునకు ఒక అర్ధము ప్రజలు. అందువలన ఈ ప్రజల ప్రవృత్తులకు యోగ్యములగు వాచికాహార్యాది విషయములను చెప్పు ప్రసంగమున లోక, నాట్య ధర్మముల విచారణను భరతుడు గావించెను.
లోకథర్మమునకు వ్యతిరేకమైన ధర్మము నాట్యమున కనిపించ వీలులేదని భరతుని ప్రథమ సిద్ధాంతము. ఈ సిద్ధాంతమే అరిస్టాటిల్లో కూడా కనిపించును. ఈలోకగతమగు ప్రక్రియాక్రమము కవి, నాట వ్యాపారమున వైచిత్ర్యమునందును రంజనాధిక్య ప్రాధాన్యము నందగా రూపకమున నాట్యధర్మి కలదని అనుచుందురు.
యధావృతవస్తుసూత్రము కవి వర్ణింపగా, నటుడు ప్రయోగించగా లోకథర్మి ప్రతీతమగును. ఇట్టి ప్రయోగమున భావనావ్యాపారము గాని, రంజనా వైచిత్రము గాని కనిపించవు. కాని ఇచట లోకథర్మాశ్రయత్వ ముండుటచే ఇది లోకదర్మి అనబడుచున్నది.
బానిసరాజ్యము గా బ్రిటిష్ ప్రభుత్వపు నిరంకుశ పరిపాలనలో 18 వశతాబ్దమునుండి కుములుతున్న భారతదేశము బ్రిటిష్ సామ్రాజ్యములోనుండిన కెనడా డొమీనియన్ స్వపరిపాలితస్వరాజ్య దేశములాగ ఈ దేశముగూడా డొమీనియన్ స్టేటస్ వచ్చునన్న ఆశ ఎలా కలిగినదో చరిత్రలోకి వచ్చినంతవరకూ 1917వ సంవత్సరములో బ్రిటిష్ విదేశ ఇండియా రాజ్యాంగ మంత్రి ఎడ్విన్ మాంటెగూ బ్రిటిష పార్లమెంటులో చేసిన ప్రకటన అప్పటిలో భారతదేశమునందు గవర్నర్ జనరల్ గానుండిన లార్డు షెమ్స ఫర్డుతో కలసి సమకూర్చిన మాంటెగూ-షెమ్స్ ఫర్డు సంస్కరణలు నివేదికను పొందుపరచి 1919 సంవత్సరములో విడుదల చేయబడ్డ ఇండియా రాజ్యాంగ చట్టమునందు పేర్కొన బడ్డ వివరణలు. చూడు మాంటేగు-షెమ్సఫర్డు రాజ్యాంగ సంస్కరణ చట్టము .
1926 లో సమావేశమైన బ్రిటిష్ సామ్రాజ్యసభ వారి తీర్మానమునందును, 1931 సంవత్సరపు వెస్టుమినిస్టర్ చట్టమునందును వివరించబడిన అదినివేశస్వరాజ్యములయొక్క లక్షణములు ఉల్లేఖన "బ్రిటిష్ దీవులును, అధినివేశ ప్రతిపత్తిలు ఆంగ్లరాజుయొక్క మకుటమునెడల భక్తిమాత్రముచేతనే సంశ్లిష్టత గలిగి యుందురు". బ్రిటిష్ దీవులును, అధినివేశ ప్రతిపత్తిలు సామ్రాజ్యములో సరిసమానమైన భాగములు "తమ ఆంతరంగిక వ్యవహారమందుగాని విదేశ వ్యవహారములందుగాని ఏవిధముగను ఒకదాని కింకొటి లోబడవలసిన పనిలేదు" "ఇవి స్వపరిపాలన గల జన సమూహములు" "సామ్రాజ్యమునందు స్వపరిపాలనముగల ప్రతి రాజ్యాంగమును తన పరిణామమునకు తానే కర్త. స్వరూపము గాకపోయినను స్వభావమునుబట్టి దాని కెట్టి నిర్బంధమును లేదు".
పై చెప్పిన లక్షణములకలిగిన స్వరాజ్యములు అధినివేశ స్వరాజ్యములు. వాటియొక్క రాజ్యాంగ విధానము బ్రిటిష్ దీవులలో గల ప్రజాప్రభుత్వములాంటివే. భారతదేశము 1931లో అధినివేశ స్వరాజ్యమైయుంటే పార్లమెంటు అను ప్రజాప్రభుత్వ సంస్థ నెలకొనియుండి బ్రిటిష్ రాజ్యప్రతినిధిగానున్న గవర్నర్ జనరల్ బ్రిటిష్ సార్వభౌముని రాజరికమునకుచిహ్నముగా కొనసాగుతూనుండెడివాడు.
అక్కడ బాబీ మనుషులు కొందరు బాబూఖాన్ ను తీవ్రంగా గాయపరిచి తన మీద కూడా దాడి చేస్తారు. తాను తిరగబడగా వాళ్ళు ఓ ఫోను అక్కడ పారేసి వెళ్ళిపోతారు. ఆఫోను ఒక పేరులేని నంబర్ల నుండి అసలు చంపేశారా లేదా అని ఓ సందేశం వచ్చుంటుంది. ఆ వ్యక్తి ఇతనే అని జయ అతన్ని తీసిన ఫోటో ఉంటుంది. అప్పుడు రిషి ఏసీపీ జయ తనను చంపడానికి ప్రయత్నిస్తుందని తెలుసుకుంటాడు. రిషి జయను వెతుక్కుంటూ ఆమె ఫాం హౌస్ కి వెడతాడు. అక్కడ ఆమెను వెతుకుతుండగా జయ తనకు గన్ను గురిపెడుతుంది. అతను ఆమెను నిలదీయగా రియా తన దగ్గరే ఉన్నదని బదులిస్తుంది. లేకపోతే కార్తీక్ ఏర్పాటు వలన రియా చనిపోయి ఉండేదనీ, అందులోనూ తనకు ఇక పిల్లలు పుట్టే అవకాశం లేదని అందుకనే రియాను తన దగ్గరే ఉంచుకున్నానని చెబుతుంది. కార్తేకే రియాని మాయం చేసి అందరి కళ్ళు కప్పాడని తెలుస్తుంది. రియా నిజానికి కార్తీక్ కూతురు కాదని, అందుకనే ఆమెను చంపి శ్వేతను చిత్రవధ చేశాడనీ చెబుతుంది. ఈలోపు రవి చౌదరి వచ్చి ఎసిపిని కాల్చి చంపడంతో రిషి గాయాలతో బయటపడతాడు. చివరికి రియా తన కూతురేనని రిషికి తెలియడంతో కథ ముగుస్తుంది.
రిషి వల్లి శ్వేత దగ్గర అదే విషయాన్ని ప్రస్తావిస్తాడు. ఎప్పుడో కలిసున్న రిషినే గుర్తున్నపుడు ఇటీవలే మాయమైన తన కూతురు రియాను ఎలా మరిచిపోగలనని నిలదీస్తుంది. అప్పుడే రిషి ఆలోచిస్తూ ఉండగా ఒక గోడకు ఒక పాప ఎత్తు కొలిచినట్లు గీతలు కనిపిస్తాయి. అప్పుడే శ్వేత చెప్పింది నిజమే అనిపించి వెనక్కు తిరగ్గా ఆమె కిటికీలోనుంచి కిందకు దూకి ఆత్మహత్య చేసుకుంటుంది. రిషి తన చేసిన తప్పును తెలుసుకుని బాబు ఖాన్ ని నిలదీయగా తాను ఒకసారి బాబీ దగ్గర రియాను చూసినట్లు చెబుతాడు. బాబూఖాన్ సహాయంతో రిషి బాబీని పోలీసులకు పట్టిస్తాడు. స్టేషన్లో అతన్ని ఏసీపీ జయ , రవి చౌదరి విచారిస్తుండగా అతను తిరగబడ్డంతో జయ అతన్ని కాల్చేస్తుంది. రిషికి మళ్ళీ చిక్కు పరిస్థితి ఎదురవుతుంది. రిషిని జయ తన ఇంటికి తీసుకెళ్ళి ఓ ప్రమాదంలో తన భర్తను, కడుపులో ఉన్న బిడ్డను కోల్పోయినట్లు చెబుతుంది. రిషి కూడా శ్వేతతో తన ప్రేమకథను వివరిస్తాడు. ఈలోపు జయ రిషిని ఓ ఫోటో తీస్తుంది. రిషి ఆమె దగ్గర్నుంచి సెలవు తీసుకును బాబూఖాన్ ను కలవడానికి వెళతాడు.
ఎటూ దిక్కుతోచని పరిస్థితిలో రిషి శ్వేత మరిదియైన బాబీని ఓ సిసి టివిలో చూసి వెంబడిస్తాడు. అతను కొంతమంది నైజీరియా ముఠాను కలుస్తాడు. అక్కడికి వెళితే అందులో బాబూ ఖాన్ పాత్ర కూడా ఉందని తెలుస్తుంది. రిషి అతన్ని నిలదీయగా తాను ఆ ముఠా నుండి మాదకద్రవ్యాలను నగరంలో వివిధ ప్రాంతాలకు చేరవేస్తుంటాననీ, అందుకు తనకు బాగా డబ్బు కూడా వస్తుందని ఒప్పుకుంటాడు. విషయం ఎటువైపు వెళ్ళినా దారులు మూసుకుపోవడంతో చివరికి రిషి ఆ పాప అపహరణకు గురైనట్లు పత్రికల్లో ప్రకటన ఇస్తాడు. దాన్ని ఉపయోగించుకుని డబ్బు దండుకోవాలని చాలామంది దగ్గర్నుంచి ఫోన్లు వస్తాయి కానీ, చివరికి తనను ఆఫీసులో కలవమని కార్తీక్ నుండి ఫోన్ వస్తుంది. అక్కడ కార్తీక్ అసలు శ్వేతకు, తనకు పిల్లలే లేరనీ, కిడ్నాపర్లు కొట్టిన దెబ్బల వల్ల ఆమె అలా మతి చలించి మాట్లాడుతుందని చెబుతాడు. అప్పుడు రిషి అసలు శ్వేత దగ్గర తన కూతురు రియా పాస్ పోర్టు సైజు ఫోటో తప్ప ఇంకేమీ ఆధారాలు లేవని చెబుతుంది. వాళ్ళ ఇంట్లో కూడా ఏమీ కనిపించవు.
రిషి హైదరాబాదులో ఓ హోటల్ లో దిగి కారును అద్దెకిచ్చే బాబూ ఖాన్ దగ్గర నుంచి ఒక కారు అద్దెకు తీసుకుంటాడు. శ్వేతను కలిస్తే ఆమె తన కూతురు బడికి వెళుతుండగా ఎవరో అపహరించారనీ, తనకు పోలీసుల నుండి గానీ, పాఠశాల యాజమాన్యం నుండి గానీ ఎలాంటి సహాయం అందడం లేదనీ, కాబట్టి రిషిని తనకు సహాయం చేయమని అడుగుతుంది. ఆమె భర్త కార్తీక్ అసలు ఏమీ పట్టించుకోకుండా తన పనిలో మునిగిపోయి ఉంటాడు. పోలీస్ స్టేషన్లో కేసుఫైలును చూస్తే సరైన సమాచారం లేక కేసును మూసేశారని తెలుస్తుంది. పాఠశాలకు వెళ్ళినా అదే పరిస్థితి ఎదురవుతుంది.
రిషి అమెరికాలోని శాన్ ఫ్రాన్సిస్కోలో పనిచేసే ఒక ఇన్వెస్ట్ మెంట్ బ్యాంకర్. తన స్నేహితుడు ఏర్పాటు చేసిన ఒక అమ్మాయితో ప్రేమగా ఉండలేక ఇక నుంచి అలాంటి సంబంధాల నుంచి దూరంగా ఉండాలనుకుంటాడు. ఒకసారి భారత్ లోని తన మాజీ ప్రేయసి శ్వేత నుండి అతన్ని ఉన్న పళంగా అక్కడికి రమ్మని ఫోను వస్తుంది కానీ తన సమస్య ఏంటో చెప్పదు. రిషి తన స్నేహితులకు వేరే ఏదో కారణం చెప్పి వెంటనే ఇండియాకు బయలుదేరుతాడు. దారిలో తనకు శ్వేతకు మధ్య జరిగిన ప్రేమ కథను, అది ఆమె తండ్రి వల్ల ఎలా చెడిపోయిందో గుర్తు తెచ్చుకుంటాడు.
క్షణం 2016 లో రవికాంత్ పెరేపు దర్శకత్వంలో విడుదలైన క్రైం థ్రిల్లర్ సినిమా. ఇందులో అడివి శేష్, అదా శర్మ ప్రధాన పాత్రలు పోషించాడు. శ్రీ చరణ్ పాకాల సంగీతాన్ని సమకూర్చాడు. 2016 ఫిబ్రవరి 26న ప్రపంచ వ్యాప్తంగా విడుదలైన ఈ చిత్రం విమర్శకుల ప్రశంసలనందుకుని చెప్పుకోదగ్గ విజయాన్ని సాధించింది. రవికాంత్ పేరేపు, అడివి శేష్ లకు ఉత్తమ స్క్రీన్ ప్లే రచయితలుగా రాష్ట్ర నంది అవార్డు వచ్చింది.
ఈమె కన్నడ చలనచిత్ర పరిశ్రమలో 1963లో బి.ఆర్.పంతులు దర్శకత్వంలో వచ్చిన సాకు మగళు చిత్రం ద్వారా కథానాయికగా అడుగు పెట్టింది. తరువాత ఈమె తన పేరును "కల్పన"గా మార్చుకుంది. 1967లో పుట్టణ్ణ కనగాళ్ దర్శకత్వంలో విడుదలైన బెళ్ళి మోడ చిత్రం ఈమెకు గుర్తింపును తెచ్చిపెట్టింది. తరువాత ఈమె వరుసగా శరపంజర, గజ్జెపూజె, ఎరడు కనసు, కప్పు బిళుపు, బయలు దారి, గంధద గుడి, బంగారద హూవు వంటి విజయవంతమైన కన్నడ సినిమాలలో నటించింది. ఈమె కొన్ని తమిళ, తెలుగు, మలయాళ సినిమాలలో కూడా నటించింది. కోటి చెన్నయ్య, మలెయ మక్కళు వంటి తుళు సినిమాలలో కూడా నటించింది. ఈమె సుమారు 80 సినిమాలకు పైగా నటించింది. ఈమె రాజ్‌కుమార్, గంగాధర్, ఉదయకుమార్, సుదర్శన్, రాజశంకర్, కళ్యాణ్ కుమార్, రంగా, అశ్వథ్, శ్రీనాథ్, రాజేష్, విష్ణువర్ధన్, లోకేష్, అనంత్ నాగ్ మొదలైన నటుల సరసన నటించింది. ఈమె నటించిన పాత్రలకు ఎక్కువగా పి.సుశీల, ఎస్.జానకి పాటలను పాడారు. జయంతి, భారతి, చంద్రకళ ఈమెకు సమకాలీన నటీమణులు.
ఈమె శరత్ లత అనే పేరుతో కర్ణాటక రాష్ట్రంలోని దక్షిణ కన్నడ జిల్లాలో తుళు భాష మాట్లాడే కుటుంబంలో కృష్ణమూర్తి, జానకమ్మ దంపతులకు 1943, జూలై 18వ తేదీన జన్మించింది.ఈమెకు బాల్యం నుండే నటన పట్ల ఆసక్తి ఉండేది. స్కూలులో జరిగే నాటక పోటీలలో పాల్గొనేది. ఈమె సినిమాలు, నాటకాలలో నటించడానికి అవకాశాలకోసం తన తల్లి, తమ్మునితో కలిసి ఉత్తర కన్నడ జిల్లాకు వెళ్ళింది. ఈమె దావణగెరెలో ఉన్నప్పుడు ఈమెకు శివకుమార్ పరిచయమై ఈమెను మద్రాసుకు తీసుకువెళ్ళి కన్నడ నటుడు నరసింహరాజుకు పరిచయం చేశాడు. దర్శకుడు బి.ఆర్.పంతులు ఈమె నటనకు ముగ్ధుడై ఈమెకు తొలి అవకాశం ఇచ్చాడు. అతిత్వరలోనే ఈమె అందివచ్చిన అవకాశాలను వినియోగించుకుని నటిగా సినిమా పరిశ్రమలో నిలదొక్కుకుంది.
ఈమెకు 1977నాటికి సినిమా అవకాశాలు తగ్గసాగాయి. దానితో ఈమె ఉత్తరకర్ణాటక డ్రామా కంపెనీలలో నటించడంపై దృష్టి సారించింది. ముఖ్యంగా ఈమె గుడిగేరి బసవరాజు డ్రామా కంపెనీలో పనిచేసింది. సినిమాలలో అవకాశాలు తగ్గిపోవడం, ఆర్థిక సమస్యలతో ఈమె మానసికంగా కృంగిపోయింది. ఈమె 35 సంవత్సరాలు మాత్రం జీవించింది. అందులో 15 సంవత్సరాలు సినిమా పరిశ్రమలో పనిచేసింది.
ఈమె 1979, మే 12వ తేదీన మరణించింది. ఈమె ఆత్మహత్యకు ఆరోగ్య సమస్యలు, ఆర్థిక సమస్యలు, ప్రేమ వైఫల్యం మొదలైన అనేక కారణాలు చెబుతారు కానీ ఏవీ నిరూపింప బడలేదు. పోస్ట్ మార్టం నివేదిక ప్రకారం ఈమె 56 నిద్రమాత్రలను మ్రింగినట్లు తెలుస్తుంది. ఈమె చివరి రోజులను బెళగావి జిల్లా సంకేశ్వర్ సమీపంలోని గోటూరు ఇన్‌స్పెక్షన్ బంగళాలో గడిపింది.
కల్పన ఒక దక్షిణ భారతదేశపు చలనచిత్ర నటి. ఈమె అసలు పేరు శరత్‌లత. ఈమె ఎక్కువగా కన్నడ సినిమాలలో నటించింది. ఈమెను అభిమానులు "మిణుగు తారె" అని ముద్దుగా పిలుచుకుంటారు.
ఈ వ్యాసంలో భారతదేశం లోని భారతీయ రైల్వేలు లోని భారతీయ రైల్వే మండలములులోని పదహారు రైల్వే జోన్స్ లేదా రైల్వే మండలాలు అందలి ఒక జోన్ అయిన దక్షిణ మధ్య రైల్వే జోన్ లోని దక్షిణ మధ్య రైల్వే ప్యాసింజర్ రైళ్ళు జాబితా ఈ క్రింద పొందుపరచడ మైనది.
పవర్: విస్త్రృత శ్రేణి పవర్ అవుట్ పుట్ కెపాసిటీ కలిగిన ఎలక్ట్రిక్ జనరేటర్ లు తక్షణం లభ్యం అవుతాయి. తక్కువ, అధిక పవర్ ఆవశ్యకతలను మ్యాచింగ్ పవర్ అవుట్ పుట్ తోసరిపోయే ఎలక్ట్రిక్ జనరేటర్ ఎంచుకోవడం ద్వారా విద్యుత్ శక్తి పొందవచ్చు.
ఇంధనం: ఎలక్ట్రిక్ జనరేటర్లకు డీజిల్, పెట్రోల్, నేచురల్ గ్యాస్, ఎల్‌పిజి మొదలైన బహుళ ఇంధన ఎంపికలు అందుబాటులో ఉన్నాయి.
పల్లె రామారావు 1937, జూన్ 30న కర్నూలులో ఒక బ్రాహ్మణ కుటుంబంలో జన్మించాడు. ఇతని తండ్రి కర్నూలులో ప్రముఖ న్యాయవాది. కుటుంబ వాతావరణం వల్ల ఇతనికి క్రమశిక్షణ చిన్న తనం నుండి అలవాటైంది. కర్నూలు మునిసిపల్ హైస్కూలులో తెలుగు మాధ్యమంలో ఇతని ప్రాథమిక విద్య గడిచింది. తన పదనాల్గవ ఏడు నిండకండానే ఇతడు ఎస్.ఎస్.ఎల్.సి పరీక్షలు ఉతీర్ణుడై, బెంగళూరు లోని సెయింట్ జోసెఫ్ కాలేజిలో చేరాడు. ఇది ఇతని జీవితానికి ఒక దిశామార్గం ఇచ్చింది. తరువాత మద్రాసులోని ప్రెసిడెన్సి కాలేజిలో బి.ఎస్.సి పట్టా సాధించాడు. ఆంధ్ర విశ్వవిద్యాలయంలో ప్రప్రథముగా లో ప్రారంభమైన ఎం.ఎస్.సి - అణుభౌతిక శాస్త్రం చదివి స్నాతకోత్తర పట్టాను పొందాడు. ఆ తర్వాత బెనారస్ హిందూ విశ్వవిద్యాలయం నుండి 1964లో డాక్టరేట్ పట్టా అందుకున్నాడు. అమెరికా పెన్సల్వేనియా విశ్వవిద్యాలయలో మెటీరియల్ సైన్స్‌లో పోస్ట్ డాక్టరల్ రిసర్చ్ నిర్వహించాడు. ఈ తరుణంలో ఎల్ ఆర్ ఎస్ ఎం లో ప్రయోగాలు చేశాడు. బనారస్ హిందూ విశ్వవిద్యాలయంలో ధాతుసాధనా శాస్త్ర ఆచార్యుడిగా ఉన్న టి.ఆర్.అనంతరామన్‌తో ఏర్పడ్డ పరిచయం ఇతని జీవితానికి ఓ కొత్త మలుపునిచ్చింది.
పల్లె రామారావు శాస్త్ర, సాంకేతిక సంస్థలకు తన వంతు సహాయం అందిస్తున్నాడు. హైద్రాబాదులో "టి.ఆర్.అనంతరామన్ ఎడ్యుకేషనల్ అండ్ రిసర్చ్ ఫౌండేషన్" అనే సంస్థ నెలకొల్పి దాని అభివృద్ధికి పాటుపడుతున్నాడు. ఐదు దశాబ్దాల పాటు ఇతడు చేసిన అవిరళ కృషితో భారతదేశం కీలకమైన మిశ్ర ధాతుసాధనా శాస్త్ర క్షేత్రాలలో ఎంతో ముందజ వేసింది.
ఇతడు కొంత కాలం ఇండియన్ ఇన్‌స్టిట్యూట్ ఆఫ్ సైన్స్ లో పనిచేశాడు. తరువాత వారణాశిలోని బనారస్ హిందూ విశ్వవిద్యాలయం, ధాతుసాధనా విభాగంలో 1975 నుండి 1982 వరకు ఆచార్యుడిగా పనిచేశాడు. ఇక్కడ ఇతడు ఫిజిక్స్ ఆఫ్ మెటల్స్, డిస్లొకేషన్ థీరీ, మెకానికల్ బిహేవియర్ ఆఫ్ మెటల్స్ అండ్ మెటల్ ఫామింగ్ అంశాలు బోధించాడు. అటుపిమ్మట హైదరాబాదులోని డిఫెన్స్ మెటలర్జికల్ రీసర్చ్ లాబొరేటరీ సంస్థ సంచాలకుడిగా పనిచేశాడు. ఆ తరువాత భారత ప్రభుత్వ సాంకేతిక కార్యదర్శిగా పనిచేశాడు. అటామిక్ ఎనర్జి రెగ్యులేటరీ సంస్థ అధ్యక్షుడిగా, హైద్రాబాద్ కేంద్ర విశ్వవిద్యాలయం ఉప-కులపతిగా సేవలను అందించాడు. ఇస్రో - విక్రం సారాభాయి విశిష్ట ఆచార్యుడిగా ఉన్నాడు. ఇంటర్ నేషనల్ అడ్వాన్స్డ్ రిసర్చ్ సెంటర్ ఫర్ పౌడర్ మెటలర్జీ అండ్ న్యు మెటీరియల్స్ కార్యనిర్వాహక పరిషత్ అధ్యక్షుడిగా ఉన్నాడు.
డాక్టర్ పల్లె రామారావు భారత దేశ అత్యుత్తమ శాస్త్రవేత్తలలో ఒకరు. ఇతడు అణుభౌతిక శాస్త్రంలోను, మెటలర్జీ విభాగంలో విశేషమైన కృషి చేశాడు. భారత ప్రభుత్వం ఇతనిని పద్మశ్రీ, పద్మభూషణ్, పద్మవిభూషణ్ పురస్కారాలతో సత్కరించింది.ఇతడు డి ఆర్ డి ఓ, కేంద్ర అణు ఇందన సంస్థలలో కీలక పాత్ర నిర్వహించాడు. అమెరికన్ సొసైటీ ఆఫ్ మెటీరియల్స్ , ఇతనికి "విశిష్ట జీవిత సభ్యత్వ" పురస్కారం అందించింది. ఇతడు ఈ గౌరవం అందుకున్న తొలి భారతీయుడు.
దాదాపు ఐదు దశాబ్దాలు విస్తరించిన క్షేత్రానుభవంతో ఇతడు 240 పత్రాలను సమర్పించాడు. అనేక జాతీయ, అంతర్జాతీయ పత్రికలకి సంపాదకుడిగా వ్యవహరించాడు. ఇతడు తన సుదీర్ధ ప్రవాసంలో అనేక అవార్డులు, గౌరవ పురస్కారాలు అందుకున్నాడు.
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప సామాజిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉన్నాయి. పశు వైద్యశాల గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో ప్రభుత్వ ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి ఉన్నాయి.బాలబడి, మాధ్యమిక పాఠశాల‌లు నవీపేట్లో ఉన్నాయి.సమీప జూనియర్ కళాశాల నవీపేట్లోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు నిజామాబాద్లోనూ ఉన్నాయి. సమీప వైద్య కళాశాల హైదరాబాదులోను, మేనేజిమెంటు కళాశాల, పాలీటెక్నిక్‌లు నిజామాబాద్లోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల నిజామాబాద్లో ఉన్నాయి.
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 కి.మీ. లోపు దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
పోతంగల్లో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 కి.మీ. లోపు దూరంలో ఉన్నాయి.
ఇది మండల కేంద్రమైన నవీపేట్ నుండి 3 కి. మీ. దూరం లోను, సమీప పట్టణమైన నిజామాబాద్ నుండి 22 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత నిజామాబాదు జిల్లా లోని ఇదే మండలంలో ఉండేది.
కాశ్మీర్ కు చెందిన లల్లేశ్వరి, షేక్ నూర్-ఉద్-దిన్ వాలీ అనే ఇద్దరు ఫకీర్లు మాత్రం శాకాహారులుగానే ఉన్నారు. కాశ్మీర్ లో పండగలకు కూడా మాంసాన్ని వండుతారు. ఇది కాశ్మీర్ కు ఉన్న ప్రత్యేకతల్లో ఒకటి. కొన్ని ప్రముఖ కాశ్మీరీ వంటకాలు:
కాశ్మీరీ వంటల్లో మిఠాయిల స్థానాన్ని తేనీరు తీసుకుంటుంది అనడంలో సందేహం లేదు. రెండు రకాల టీలు ఉన్నాయి వీరికి. ఒకటి కెహ్వా. ఇది తియ్యగా ఉండే గ్రీన్ టీ. యాలకులు, బాదం పప్పులు ఉపయోగించి దీనిని తయారు చేస్తారు. రెండోది షీర్ చాయ్. దీనిని ఎక్కువగా మధ్యాహ్నాం తాగుతుంటారు వీరు. బాదంపప్పులతో కాచే చేసే ఈ టీ గులాబీరంగులో ఉండి, ఉప్పగా ఉంటుంది. ఈ టీలను బేక్ చేసిన రొట్టెలతో కలిపి తీసుకుంటుంటారు. కుల్చా, కట్లమ్, రోఠ్, బకర్ఖనీ వంటి రొట్టెలతీ ఈ టీలు తాగడం కాశ్మీరీ పండిట్ల ఆహార అలవాట్లలో ఒకటి.
కాశ్మీరీ పండిట్ల వంటల ప్రభావం మొదట్లో కాశ్మీరీ వంటలపై ఉండేది. మిగిలిన ప్రదేశాల్లోని పండిట్లు మాంసం తినకపోయినా కాశ్మీరీ పండిట్లు గొడ్డు మాంసం తప్ప అన్ని మాంసాలు తింటారు. కాశ్మీరీ వంటల్లో గొడ్డు మాంసం ఎక్కువగా గ్రామాలకే పరిమితమైంది. నగరాల్లో దాని వాడకం తక్కువే. కొన్ని వందల సంవత్సరాల క్రితం అక్కడి రాజులు గొడ్డు మాంసాన్ని నిషేధించారు. కాశ్మీరీ పండిట్ల, కాశ్మీరీ ముస్లింల ఆహారాల్లో పెద్ద తేడా ఉండదు. ముస్లింలు గొర్రె మాంసాన్ని ఎక్కువగా వాడితే, పండిట్లు గొర్రె పిల్ల మాంసాన్ని వాడతారు. అదే వారి వంటల మధ్య ప్రధాన తేడా. నీలమత్ పురాణా అనే ఇతిహాసంలో కూడా పూర్వం నుంచే కాశ్మీరీ పండిట్లు గొర్రె, గొర్రెపిల్ల మాంసాన్ని తింటున్నారని ఉంది.
కాశ్మీర్ లోయ బేకరీ సంప్రదాయానికి ప్రసిద్ధి చెందింది. కాశ్మీర్ లోని దాల్ సరస్సు, శ్రీనగర్ డౌన్ టౌన్ ప్రాంతంలోని వరసగా బేకరీ దుకాణాలు కనిపిస్తాయి. ముదురు బంగారు రంగులో, నువ్వులు, గసగసాలు పైన చల్లిన బ్రెడ్లను ఎక్కువగా అమ్ముతారు ఇక్కడ. ట్సోట్, ట్సోచ్వురు అనే రెండు రకాల బ్రెడ్లు కూడా ఇక్కడ బాగా అమ్ముడు పోతాయి. అవి గుండ్రంగా చిన్నగా ఉండి, నువ్వులు, గసగసాలతో ఉంటాయి. ఈ రకం బ్రెడ్ లు కరకరలాడుతూంటాయి. షీర్మల్, బఖెర్ఖానీ, లవస్, కుల్చా రొట్టెలు కూడా ఇక్కడ బాగా ప్రసిద్ధం. గిర్దస్, లవస్ రొట్టెలను వెన్నతో కలిపి వడ్డిస్తారు.
హరిస్సా అనేది మాంసంతో చేసే వంటకం. దీనిని అల్పాహారంగా తీసుకుంటారు కాశ్మీరీలు. ఈ వంట తయారు చేయడానికి చాలా గంటలు పడతాయి. ఇందులో ఎక్కువగా మసాలాలు వేస్తారు. గరిటతో కలుపుతో ఎక్కువ సేపు చేస్తారు ఈ వంటని.
కాశ్మీరీ పండిట్ల వంటకాల్లో మిఠాయిలు చాలా తక్కువ. వారు ఎక్కువ ప్రాధాన్యం టీలకు, భోజనం, అల్పాహారాల్లోని వంటలకు ఇచ్చినంత మిఠాయిలకు ఇవ్వరు.
ప్రస్తుతం కాశ్మీరీ వంటల్లో ప్రధానమైనది గొర్రె మాంసం. మటన్ ను ఉపయోగించి వారు దాదాపు 30 రకాల వంటలు తయారు చేసుకుంటారు.
ప్రకాష్ రావు గుడ్ లక్ కోపరేటివ్ బ్యాంకు యజమాని. ఆ బ్యాంకు వినియోగదారుల నుంచి కోట్ల రూపాయల డబ్బు డిపాజిట్లు సేకరిస్తుంది. కీలక సమయంలో బ్యాంకు మేనేజరు రాఘవరావు తప్పిదం వల్ల బ్యాంకు దివాలా తీస్తుంది. నిజానికి ఆ బ్యాంకు చైర్మన్ ప్రకాష్ రావు, అతని అనుచరులు సొమ్మును తనకిష్టం వచ్చినట్లుగా ఖర్చు పెట్టుకుని అంతా పోగొట్టేస్తారు. బాధ్యత గల ఉద్యోగియైన రాఘవరావు జరిగిన అన్యాయాన్ని తెలుసుకుని వారి మీద తిరగబడతాడు. పోలీసులకు తెలియజేయక ముందే విలన్ గ్యాంగు రాఘవ రావు కుటుంబాన్ని అడ్డుపెట్టుకుని చంపి దాన్ని అత్మహత్యగా చిత్రీకరించి బ్యాంకు దివాలాకు అతనే కారణమని జనాల్ని నమ్మిస్తాడు.
చంటి అలియాస్ శ్రీధర్ రాఘవరావు తమ్ముడు. అన్నయ్య క్రమశిక్షణలో పెరుగుతాడు. పదిమందికి సాయం చేయడం ఎలాగో అన్నయ్య నుంచి నేర్చుకుంటాడు. జర్మనీలో ఉండి చదువుకుంటూ ఉంటాడు. జరిగిన ప్రమాదం తెలుసుకుని ఉన్నపళంగా భారతదేశానికి వస్తాడు. జరిగిన ఘోరానికి కారణం ప్రకాష్ రావు, అతని భాగస్వాముల పనే అని తెలుసుకుంటాడు. తనలాగా మోసపోయిన కొంతమందిని తనతో చేర్చుకుని ప్రకాష్ రావును తెలివిగా దెబ్బ కొడతాడు. అతని ఆస్తులన్నీ కొట్టేసి నష్టపోయిన వినియోగదార్లకు పంచిపెడతాడు. ప్రకాష్ రావును తప్పు ఒప్పుకొనేలా చేసి తన అన్నయ్య మీదున్న అపవాదును తుడిచివేయడంతో కథ ముగుస్తుంది.
అతడే ఒక సైన్యం ఎస్. వి. కృష్ణారెడ్డి దర్శకత్వంలో 2004 లో విడుదలైన సినిమా. కె. అచ్చిరెడ్డి ఈ సినిమాను ఎస్. వి. కె. ఫిలింస్ పతాకంపై నిర్మించాడు.
సహకార బ్యాంకుల మోసాల నేపథ్యంలో అల్లుకున్న కథ ఇది. నిజాయితీ గల ఓ బ్యాంకు మేనేజరును ఆ బ్యాంకు యజమానులు మోసం చేసి చంపడంతో అతని తమ్ముడు తన తెలివి తేటలతో వారి మోసాన్ని బయటపెట్టి తన అన్న మీద పడ్డ మచ్చను చెరిపివేయడం, ఖాతాదారులకు న్యాయం చేకూర్చడం స్థూలంగా ఈ చిత్ర కథ.
రంగనాయకి బృందం ఆర్థికంగా ఇబ్బందులు పడుతుంటే రాజా వారందరికీ తన దివాణంలో ఉద్యోగాలిస్తాడు. ఇప్పుడు ముత్తు, రంగనాయకి పరస్పరం ప్రేమలో పడతారు. శివకామి ఇది గమనిస్తుంది. కాళీ ఉపేంద్ర కి నమ్మినబంటు. దివాణంలో పనిచేస్తూ అక్కడ జరిగే విషయాలన్నీ అతనికి రహస్యంగా చేరవేస్తుంటాడు. కాళీ రాజా దగ్గరకి వెళ్ళి రంగనాయకిని పెళ్ళి చేసుకోమని ముత్తు ఒత్తిడి చేస్తున్నాడని అబద్ధం చెబుతాడు. దాంతో రాజా ముత్తును కొట్టి తరిమేయమని కాళీని పురమాయిస్తాడు. దాంతో ముత్తు ఇంట్లోంచి వెళ్ళిపోతాడు. ఇది తెలుసుకున్న శివకామి రాజాను మందలిస్తుంది. ముత్తు, రంగనాయకి ఒకరినొకరు ప్రేమించుకున్నట్లు చెబుతుంది. ముత్తును గురించి అసలు నిజం కూడా తెలియజేస్తుంది. దాంతో రాజా తన తప్పు తెలుసుకుంటాడు.
ముత్తు తండ్రి చుట్టుపక్కలే ఎక్కడో విరాగిగా తిరుగుతుంటాడని తెలుసుకున్న రాజా ఆయన్ను తిరిగి ఇంటికి తీసుకువద్దామని బయలు దేరతాడు. ఈ సంభాషణంతా చాటుగా విన్న కాళీ అదే విషయాన్ని ఉపేంద్రకు చేరవేస్తాడు. దాంతో ఉపేంద్ర దారిలో రాజాను చంపి ఆ నేరాన్ని ముత్తు మీద నెట్టేస్తే ఆస్తంతా తమ వశం అవుతుందని భావిస్తారు. దారిలో వెళుతున్న రాజాను కాళీ కొట్టి పడేస్తాడు. కానీ జమీందారు అతన్ని రక్షించి పద్మినితో పెళ్ళి చేసి పంపిస్తాడు. ముత్తు కాళీని నిర్బంధించి జరిగిన విషయమంతా తెలుసుకుంటాడు. తన తండ్రిని కలుసుకోవడానికి వెళతాడు. కానీ అప్పటికే ఆయన అక్కడ్నించి వెళ్ళిపోతాడు. ముత్తు కొత్తగా జమీందారు అవుతాడు కానీ తానూ అందరితో సమానంగా మెలుగుతానని చెప్పడంతో కథ ముగుస్తుంది.
ముత్తు శివకామి అమ్మ జమీనులో పనిచేసే దయాగుణం మెండుగా కలిగిన పనివాడు. శివకామి కొడుకైన రాజా గుర్రబ్బండినీ, గుర్రాలను జాగ్రత్తగా చూసుకోవడం అతని బాధ్యత. ముత్తు జమీందారు కుటుంబానికి చాలా నమ్మకంగా సేవలు చేస్తుంటాడు. ఒకసారి ముత్తు, రాజా కలిసి బండిలో వెళుతుండగా ఒక నాటకాల కంపెనీలో పనిచేసే రంగనాయకి అనే అమ్మాయి పరిచయం అవుతుంది. రాజా వెంటనే ఆమెతో ప్రేమలో పడతాడు. రాజాకు మేనమామ అయిన ఉపేంద్ర తన కూతురు పద్మిని ని రాజాకిచ్చి పెళ్ళి చేయాలనుకుంటూ ఉంటాడు.
ముత్తు కె. ఎస్. రవికుమార్ దర్శకత్వంలో 1995 లో విడుదలైన ఒక తమిళ అనువాద చిత్రం. ఇందులో రజనీకాంత్, మీనా ప్రధాన పాత్రలలో నటించారు. ఈ సినిమాకు మాతృక 1994 లో మలయాళంలో ప్రియదర్శన్ దర్శకత్వంలో వచ్చిన తెన్మవిన్ కొంబత్ అనే సినిమా. ఈ సినిమాకు ఎ. ఆర్. రెహమాన్ సంగీత దర్శకత్వం వహించాడు. అక్టోబరు 23, 1995 న విడుదలైన ఈ చిత్రం మంచి ప్రేక్షకాదరణ పొంది మంచి వసూళ్ళు రాబట్టింది. తమిళనాడులోని కొన్ని థియేటర్లలో 175 రోజులు ఆడింది. 1998 లో జపనీస్ భాషలో విడుదలై రజనీకాంత్ కు జపాన్ లో కూడా అభిమానుల్ని సంపాదించిపెట్టింది.
ఈ చిత్రంలో రజనీకాంత్ పాత్రకు తెలుగులో గాయకుడు నాగూర్ బాబు డబ్బింగ్ చెప్పాడు. అంతకు ముందు రజనీకాంత్ పాత్రకు ఎస్. పి. బాలసుబ్రహ్మణ్యం లాంటి వారు డబ్బింగ్ చెప్పేవారు. ఈ చిత్రం తర్వాత దాదాపు అన్ని రజనీకాంత్ తెలుగు అనువాద చిత్రాలకు నాగూర్ బాబే డబ్బింగ్ చెప్పాడు.
ఇతడు మొదట బ్రహ్మసమాజం వారి "హ్యుమానిటీ" వారపత్రికలో పాత్రికేయుడిగా ప్రవేశించాడు. తరువాత కరాచీ నుండి వెలువడే సింధ్ అబ్జర్వర్ లో చేరి అటుపిమ్మట ది టైమ్స్ ఆఫ్ ఇండియా, ది లీడర్ , ది పయనీర్ , ఈస్ట్రన్‌ ఎక్స్‌ప్రెస్‌ , డాన్‌ , స్వరాజ్య , హిందుస్థాన్‌ టైమ్స్‌ , సర్చ్ లైట్ , ది పీపుల్ వంటి పత్రికలలో పనిచేశాడు. ఇతడు పాత్రికేయుడిగా పత్రికా స్వాతంత్ర్యం కాపాడడం కోసం అనేక సందర్భాలలో పనిచేసే పత్రికాయాజమాన్యంతో వచ్చే విభేదాల వలన తన రాజీనామా చేయడానికి కూడా వెనుకంజవేసేవాడు కాదు. అందుకే ఇతడు 33 పత్రికలలో వివిధ హోదాలలో పనిచేశాడు. ఇంగ్లాండు, బ్రెజిల్, ఫ్రాన్సు, స్విట్జర్లాండు, ఇటలీ, అమెరికా వంటి దేశాలలో పర్యటించి అక్కడ పత్రికా విధానం గురించి క్షుణ్ణంగా పరిశీలించాడు. అఖిల భారత దిన పత్రికల సంపాదకుల మహాసభ స్థాపనలో ఇతడు ప్రముఖ పాత్ర వహించాడు. అలాగే భారతీయ వర్కింగ్‌ జర్నలిస్టు సమాఖ్యలో ఇతడు కీలక పాత్ర వహించాడు.
యు.పి.గవర్నర్ సర్ మారిన్ హాలెట్ హయాంలో జరిగిన బాల్లియా హత్యాకాండ వార్తలను పతాక శీర్షికలో ప్రచురించాడు. బాల్లియా ఆజమ్‌గడ్‌లో సాగిన అకృత్యాలు, దోపిళ్ళు, దహనాలు, హననకాండను ప్రభుత్వం కొనసాగిస్తున్న ఆకతాయి చర్యగా అభివర్ణించాడు. ఇతడు సంధించిన అక్షరశరాలపై ప్రభుత్వం కక్షసాధింపుగా పెద్దమొత్తం ధరావత్తు చెల్లించాల్సిందిగా ఆదేశం జారీచేసింది. అందుకు స్పందించిన ప్రజలు భూరివిరాళాలు సేకరించి అంతకన్నా పెద్దమొత్తమే చెల్లించారు. ఈ చర్య ప్రభుత్వానికి పెద్ద తలవంపులు తెచ్చిపెట్టింది. 1942లో లక్నో సెంట్రల్ జైలులో సత్యాగ్రహులపై సాగిన దమనకాండను నిరసిస్తూ ఇతడు వ్రాసిన సంపాదకీయం "జైల్ ఆర్ జంగిల్"పై బ్రిటిష్ ప్రభుత్వం ఆగ్రహం చెంది ఇతడిని జైలుకు పంపింది. జైలు నుంచి కోటంరాజు వందేమాతరం శీర్షిక ద్వారా బ్రిటిషు వారికి వ్యతిరేకంగా స్వాతంత్ర్య ఉద్యమం గురించి ప్రచురించే వ్యాసాలవల్ల బ్రిటిషు ప్రభుత్వం ఆ పత్రికను కూడా మూయించింది.
ఇతడు 1897, నవంబరు 9వ తేదీన చీరాలలో జన్మించాడు. మద్రాసు విశ్వవిద్యాలయం నుండి ఆంగ్లంలో పట్టభద్రుడయ్యాడు. ఇతడు పచ్చయప్ప కళాశాలలో అధ్యాపకుడిగా కొంతకాలం పనిచేశాడు. పత్రికారంగంలో నిర్భయుడైన సంపాదకునిగా మహాత్మాగాంధీ, జవహర్‌లాల్ నెహ్రూ, చక్రవర్తి రాజగోపాలాచారి మొదలైన ప్రముఖుల ప్రశంసలను అందుకున్నాడు. మహాత్మాగాంధీ ఇతడిని ఫైటింగ్ ఎడిటర్ అని అభివర్ణించాడు. ఇతడు పలు గ్రంథాలను రచించాడు. ప్రముఖ సంపాదకుడు కోటంరాజు పున్నయ్య ఇతనికి స్వయానా అన్నయ్య అవుతాడు.
జవహర్‌లాల్ నెహ్రూ 1938లో స్థాపించిన "ది నేషనల్ హెరాల్డ్" పత్రికలో ఇతడు ఆ పత్రికకు మొట్టమొదటి సంపాదకుడిగా నియమించబడ్డాడు. ఈ పత్రికలో అతడు రాణించి అందరికీ సుపరిచితుడైనాడు. బ్రిటిష్‌ దురంతాలను తీవ్రంగా ఈ పత్రిక సంపాదకీయాల ద్వారా విమర్శించేవాడు.
కాట్రపల్లిలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు.సంచార వైద్య శాల గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాల ఒకటి, ప్రైవేటు ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.
కాట్రపల్లిలో పోస్టాఫీసు సౌకర్యం ఉంది. సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ప్రైవేటు కొరియర్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం గ్రామం నుండి 10 కి.మీ.కి పైబడిన దూరంలో ఉంది.
బెంగాల్ సమాజంలో సహేతుకమైన గౌరవనీయుడు, బ్రాహ్మణుడు, ఉన్నత వర్గీయుడు అయిన మహారాజా నందకుమార్ ను ఒక ఫోర్జరీ కేసులో ఇరికించి ఈస్ట్ ఇండియా కంపెనీ వారు కలకత్తాలో బహిరంగంగా ఉరితీయడం స్థానిక ప్రజలలో భీతిని కలిగించింది. లార్డ్ మెకాలే అన్నట్లు సుప్రీమ్ కోర్ట్ పాలన భయోత్పాదక పాలన గా తయారయ్యింది. ఇది స్థానిక బెంగాలీలు కలకత్తా నుండి బెనారస్ లాంటి ప్రాంతాలకు తరలిపోయేలా చేసింది.
భారతదేశంలో తీర్పులు ప్రకటించేటప్పుడు అనుసరించాల్సిన న్యాయం ఏదో కచ్చితంగా నిర్ణయించకుండానే మహారాజా నందకుమార్ ను ఫోర్జరీ కేసు క్రింద ఉరితీయడంపై తీవ్ర విమర్శలు రేగాయి. ఫలితంగా భారతదేశంలో స్థానిక భారతీయులపై బ్రిటిష్ జడ్జీలు తీర్పు చెప్పేటప్పుడు ఏ న్యాయశాస్రం అనుసరించాలి అన్న విషయంపై తీవ్ర చర్చ జరిగింది. తదనంతరం బ్రిటిష్ పార్లమెంటు 1781 సవరణ చట్టం చేయడం ద్వారా భారతదేశంలో కేసులు విచారించేటప్పుడు, తీర్పులు చెప్పేటప్పుడు ప్రతివాదులకు సంబంధించిన వ్యక్తిగత న్యాయాన్ని పరిగణనలోనికి తీసుకొనవలసిందిగా నిర్దేశించింది.